וולטר פרגסון

וולטר פרגסון (1930 - 18 בדצמבר 2015) היה זואולוג ומאייר ישראלי.

ביוגרפיה 
פרגסון נולד בניו יורק, עלה לארץ בשנת 1965 והתגורר בבית ינאי. היה במשך 29 שנה מאייר מדעי במחלקה לזואולוגיה באוניברסיטת תל אביב. וצייר אלפי איורי טבע בטכניקת צבע שמן, צבע מים ורישום. כאדם אוהב טבע, ובתמיכה משפחתית נלהבת, היה ביתו במשך שנים בית מרפא לחיות פצועות. בהתנהגותו, בציוריו, ובאורח חייו, חינך דורות של אוהבי טבע בארץ. 

ידוע לרבים בארץ בזכות איוריו לשתי החוברות בהוצאת רשות שמורות הטבע, שיצאו לאור בשיתוף "דן חסכן": מדריך לציפורי ארצנו, ומדריך ליונקי ארצנו. בנוסף צייר מאות איורי טבע לספרים, חוברות ופרסומים אחרים בתחום חיי הבר, כגון "בין סלעי חרמון" (1977) ואחרים. 

וולטר צייר אלפי ציורי בר, בהם נשמרת התנועה, החיות וה"ניצוץ המיוחד" של בעל החיים. בנוסף צייר גם ציורי נושא ופורטרט הניחנים באותה סגולת הבעה מדויקת, נאמנה וחיה. 

נפטר ב-18 בדצמבר 2015.

ספרים שכתב
בעברית:
פאולה ארנולד, צפורי הארץ, טקסט בעברית ובאנגלית, עם 30 איורים, 15 מהם בצבע, של וולטר פרגסון, הוצאת שליט, 1962
מדריכי "דן חסכן":
וולטר פרגסון, עזריה אלון (עריכה), מדריך לציפורי ארצנו, הוצאת רשות שמורות הטבע בשיתוף "דן חסכן", 1969
וולטר פרגסון ועוזי פז, מדריך ליונקי ארצנו, הוצאת רשות שמורות הטבע בשיתוף "דן חסכן", 1972
באנגלית:
Ferguson, Walter  Birds of All Kinds, Golden Press, 1959 
Macclintock, Dorcas, Ferguson, Walter, Squirrels of North America, Van Nostrand Reinhold, New York, 1970
 Ferguson, Walter W., Living animals of the bible, New York, Charles Scribner's Sons
 Ferguson, Walter W. The Mammals of Israel. Jerusalem: Gefen, 2002

לקריאה נוספת
 "חגיגת הטבע של וולטר פרגסון" מאת בועז ארד, באתר "אנׂכי".

קישורים חיצוניים 
 
 מספר איורים של פרגסון
 
 תמונה וטקסט באנגלית של פרגסון
 

ישראלים ילידי ארצות הברית
ארץ ישראל: חוקרי טבע
זואולוגים ישראלים
מאיירים ישראלים
סגל אוניברסיטת תל אביב: זואולוגיה
מחברי ספרי עיון ישראלים
בית ינאי: אישים
ישראלים שנולדו ב-1930
ישראלים שנפטרו ב-2015